Протести срещу насилието над жени събраха хиляди в Мадрид, Рим и Париж - Новини от ЕС - Дневник\nПротести срещу насилието над жени събраха хиляди в Мадрид, Рим и Париж\n10:06, 27 ное 17 , 3402\nХиляди хора се включиха през уикенда в Мадрид в демонстрация против насилието над жени, предаде "Франс прес", цитирана от БТА.\n"Не ни е страх!" скандираха демонстрантите по време на шествие в испанската столица по случай Международния ден за премахване на насилието над жените.\nНай-малко 45 жени са били убити от началото на годината в Испания от партньора или бившия си партньор, сочат данните на правителството. Демонстрантите носеха плакати, на които пишеше: "Колко още трябва да умрат?"\nХиляди испанки се организираха миналата седмица по улиците и в социалните мрежи в подкрепа на жертва на групово изнасилване в град Памплона - случай, потресъл страната. От средата на месеца се води дело срещу петима мъже на възраст от 27 до 29 години, обвинени в групово изнасилване на 18-годишно момиче по време на парти през юни 2016 г. Те стигнали дотам да заснемат случилото се.\nПетимата били арестувани още на следващия ден и вкарани в ареста. Прокуратурата поиска присъда от 22 години затвор за мъжете, които отричат да са направили нещо против волята на младата жена и признават единствено, че са откраднали мобилния й телефон.\nДемонстрации в Париж и Рим\nВ Париж и Рим също жени излязоха на улиците в знак на протест срещу насилието, предаде "Асошиейтед прес".\nСпоред данни на телевизионния канал Бе Еф Ем близо 1000 представителки на феминистки организации и обикновени парижанки преминаха по улиците на френската столица.\nТе бяха облечени в черно и носеха табели с имената на французойките, убити през 2017 година. На един от техните плакати можеше да се прочете: "Винаги и навсякъде против насилието".\nВ Рим също имаше поход на жени, които целяха да насърчат другите да се борят срещу насилието, упражнявано върху тях от мъже.\nПо-рано френският президент Еманюел Макрон представи инициатива срещу насилието и тормоза над жени, насочена срещу заличаване на чувството за срам у жертвите, заради което мнозина не съобщават за посегателствата, както и към ликвидиране на културата на сексизъм във Франция.\nМакрон обяви план, който насърчава жените да предприемат действия, предлага се по-строго законодателство срещу извършители на посегателства и са предвидени мерки за образоване на населението по тази тема - като се започва още от детската градина.\nМакрон заяви, че миналата година във Франция 123 жени са починали в резултат на насилие от партньори или бивши партньори.\nГрафика на деня: Сексуалното насилие в ЕС\nБардо или Дьо Бовоар? Франция е на кръстопът след случая "Уайнстийн"\nПорочен кръг: Синдромът на малтретираните жени в Косово\n07:43, 13 май 21 / България 358\n07:14, 13 май 21 / Избори 2021 115\n21:39, 12 май 21 / Избори 2021 327\n17:56, 13 май 21 / Седмицата 0\n19:23, 13 май 21 / Бизнес 2\n19:13, 13 май 21 / България 10\nБи Би Си: "Дворецът на Путин" е изграден с помощ от държавата, собственикът е сменен фиктивно\n19:11, 13 май 21 / Свят 23\n18:53, 13 май 21 / Избори 2021 13\nРейтинг: 2091 10:16, 27 ное 17 Неутрално\nи в социалните мрежи в подкрепа на жертва на групово изнасилване в град Памплона\nСтава въпрос за масови изнасилвания от бежанците с нагон, изнасилвания за които масово медиите премълчават или направо са в цензура за да не разбират европейките какво всъщност се случва все по-често в Европа!\nМного по-либерално е да се тръби с вувузелите за холувидките каки които някой, някога,някак си ги щипнал или как си изкарали със секс някой хонорар и прескочили кастинга!\nРейтинг: 3419 10:26, 27 ное 17 Любопитно\nМакрон обяви план, който насърчава жените да предприемат действия, предлага се по-строго законодателство срещу извършители на посегателства и са предвидени мерки\nХа.....е чакай де , Емануел .....какъв план , какви мерки ?\nНима секуларизма и демократизма не са достатъчни ?\nКъде останаха евро атлантическите ценности?\nРейтинг: 1434 10:27, 27 ное 17 Любопитно\nи в социалните мрежи в подкрепа на жертва на групово изнасилване в град Памплона_________________________Става въпрос за масови изнасилвания от бежанците с нагон\nВ този случай не е така. И петимата от "глутницата" (както те сами се наричали в интернет) са испанци. Иначе, всичко около случилото се е доста неясно, има видео, според което момичето не протестира, нито се дърпа, нищо. Пък и тя сама си признава, че тръгнала с петимата, малко след като се запознала с тях, щото и казали, че имат трева и да идат в някой вход да я изпушат. Влезли в някакъв вход на жилищен блок, където (според нея) те я изнасилили, а пък според тях, всичко било по взаимно съгласие. Та, както казах, има много неясноти, като например защо не се е разкрещяла така, че да събуди живеещите в блока, които да и помогнат и да извикат полиция. Точно обратното, никой от живущите не е разбрал нито чул нещо.\nМоята версия е, че е била пияна, пушила е мария с тях и доброволно се е съгласила да прави секс, а след това, като е изтрезняла, се е усетила какво е вършила и е съжалила, затова и се е обявила за изнасилена.\nМъжете също имат вина, разбира се, след като са започнали да правят групов секс с очевидно пияно, надрусано и неадекватно момиче, което не е в състояние да даде съгласие.\nРейтинг: 1434 10:29, 27 ное 17 Любопитно\nЕти, стига дивотии. Демокрацията и секуларизма не означават, че всеки може да изнасилва когото и както си иска. Това винаги е било престъпление, дори и в недемократични и религиозни диктатури, като Турция.\nРейтинг: 724 10:29, 27 ное 17 Неутрално\nПосле ще ми казват да приемаме мигранти тук???\nНие сме ги гледали тези филми още преди няколко века, вервайте си им вие...\nРейтинг: 5484 10:34, 27 ное 17 Неутрално\nДо коментар [#3] от "Cataluña es España":\nНе винаги. Всъщност много често жертвата изпада в ступор и не реагира на нищо, дори на изнасилването вследствие на стреса и заплахите. Дори да е трезва и без влияние на трева или наркотици. Това не значи съгласие.\nРейтинг: 1434 10:45, 27 ное 17 Неутрално\nИронията е, че обикновено на митинги против насилието срещу жени ходят основно жени, които никой и при никакъв случай дори и не би докоснал.\nЕто какво ми попадна в Туитър:\nРейтинг: 1434 10:46, 27 ное 17 Неутрално\nДо коментар [#3] от "Cataluña es España":Не винаги. Всъщност много често жертвата изпада в ступор и не реагира на нищо, дори на изнасилването вследствие на стреса и заплахите. Дори да е трезва и без влияние на трева или наркотици. Това не значи съгласие.\nДа, и това го има. Изобщо, сложно е да се вземе справедливо решение и да се даде адекватно наказание при подобни случаи.\nРейтинг: 2091 10:46, 27 ное 17 Неутрално\nНе разбрах за кой случай говориш, защото става въпрос за много изнасилвания!\nКонкретно за Римини-Италия някакви вероятно мароканци са изнасилили млада полякиня и са пребили приятеля си !\nМНого от бежанците с нагон са и граждани на ЕС!\nРейтинг: 3419 10:48, 27 ное 17 Весело\nДо коментар [#4] от "Cataluña es España":\nнедемократични и религиозни диктатури, като Турция.\n:)......специално в Турция , на посегателството към жена се реагира къде къде по светкавично отколкото по други места. ....\nПреди законодателните разпоредби , се активизират общо човешките .....\nРейтинг: 1434 10:51, 27 ное 17 Неутрално\nНе разбрах за кой случай говориш\n—цитат от коментар 9 на comandante vs либерални ентусиасти&корпократи\nЗа случая който си цитирал в първия ти пост, онзи в Памплона.\nРейтинг: 3419 10:53, 27 ное 17 Весело\nзащо не се е разкрещяла така, че да събуди живеещите в блока, които да и помогнат и да извикат полиция.\nЕеее , това е вече въпрос с повишена субективна трудност. ...;)\nКогато е била надъхана , може би и е било приятно дори .....\nРейтинг: 4174 10:55, 27 ное 17 Любопитно\nБраво на Макрон за взетите мерки срещу насилието спрямо жените.\nРейтинг: 485 10:59, 27 ное 17 Разстроено\nОписания в статията проблем за Испания е много сериозен!\nТова е наследство от миналото, което трябва да се пребори и затова е необходима много работа.\nИспанското общество има да извърви още много път за да остави мачо културата в миналото.\nРейтинг: 3419 11:02, 27 ное 17 Любопитно\nДо коментар [#8] от "Cataluña es España":\nИзобщо, сложно е да се вземе справедливо решение и да се даде адекватно наказание при подобни случаи.\nНо не е и наказуемо !\nСпоред критериите на отвореното демократично общество , няма дори и нарушение на законите. ....\nДрога.....продава се свободно. ....\nБар клубове и подобни ......има ги законно....\nВъпросната "изнасилена" е решила да се присъенини към мъжката група .....пак нищо нередно ....\nТия жени на снимката ....ВЪОБЩЕ за какво протестират ?\nРейтинг: 3419 11:11, 27 ное 17 Весело\nда остави мачо културата\n:).....ееех ivan ......ти мечтаеш на се затъпи мъжкото у мъжа !\nТи мъж ли си ....с извинение ?\nДа се присъедини някоя мадама по среднощ на мъжкото ти парти , и на другия ден да те съди за изнасилване .... :)\nХайде стига толкова ..... не и на нас тия !\nРейтинг: 839 11:15, 27 ное 17 Неутрално\nМакрон обяви план, който насърчава жените да предприемат действия, предлага се по-строго законодателство срещу извършители на посегателства и са предвидени мерки ========Ха.....е чакай де , Емануел .....какъв план , какви мерки ?Нима секуларизма и демократизма не са достатъчни ?Къде останаха евро атлантическите ценности?\n—цитат от коментар 2 на eti mehter\nаз не виждам никаква връзка между секуларизма и демократизма и наказанието за извършено престъпление. но както обикновено при тебе се сравняват ябълки с круши и компютри с компоти. нищо де, не съм очаквал да надскочиш интелектуалното си ниво\nРейтинг: 485 11:21, 27 ное 17 Разстроено\nМъж съм Ети, въпреки, че не виждам какво значение има пола.\nЯвно не си запознат със ситуацията в Испания по този въпрос, съдейки от коментара ти.\nДо 80 те години на 20 век, жените в Испания са нямали почти никакви права, като например не могат да си открият банкова сметка, да не могат да започнат шофьорски курс без изрично разрешение от съпругът или от баща си.\nНапример ако изневерят на съпругът си да полежат в затвор и все едни такива ми ти работи...\nТа от тогава започва процес на промяна, който обаче не дава необходимия резултат, защото ако прочетеш в статията има средно по над една убита жена всяка седмица.\nУбита от партньора или съпруга си.\nНавсякъде по-света има домашно насилие, но толкова брутално и със убийства и то в подобен висок процент е напълно недопустимо.\nРейтинг: 3419 11:21, 27 ное 17 Неутрално\nДо коментар [#17] от "blockblock":\nинтелектуалното си ниво\nНека оставим моето интелектуално ниво ....то не е много важно. ....\nНека гледаме какво се случва по света .....\nНека престанем да сочим с пръст проблемите , а да търсим причините за генерирането им !\nРейтинг: 3419 11:32, 27 ное 17 Неутрално\nДо коментар [#18] от "ivan_":\nАз правя паралел на един въпрос , умишлено разглеждан от два различнни ъгъла , в две отделни географски точки .....\nСещаш се за кои.\nРейтинг: 485 11:36, 27 ное 17 Неутрално\nНе се сещам, и се радвам, че махна веселото си настроение, коментирайки подобна тема.\nРейтинг: 3419 12:09, 27 ное 17 Неутрално\nДо коментар [#21] от "ivan_":\nне виждам какво значение има пола.\nОк ,ivan......и аз ще се радвам ако видя някой ден , че не пишеш глупости от подобен род....\nРейтинг: 485 12:13, 27 ное 17 Неутрално\nДо коментар [#22] от "eti mehter":\nкакво значение има пола, когато се осъжда едно насилие?\nАко съм мъж следва да съм съгласен с насилието над жени ли?\nХайде ходи набери лимони и си направи лимонада, да се освестиш малко, започваш съвсем неадекватно да пишеш...\nРейтинг: 1434 12:16, 27 ное 17 Весело\n.Бар клубове и подобни ......има ги законно....Въпросната "изнасилена" е решила да се присъенини към мъжката група .....пак нищо нередно ....\nАми да, Ети. Напълно нормално е да има барове и клюбове и жените да ходят сами в тях, да се присъединяват към мъже и да общуват с тях, без да бъдат изнасилвани или унижавани. Явно че на теб, като туркиня, ти е трудно да проумееш, че една жена може да излезе сама на бар, да се запознава с мъже и да общува с тях.\nРейтинг: 1758 12:17, 27 ное 17 Неутрално\nАко пренебрегнем напълно безсмислените и в случая съвсем съзнателно предизвикани спорове с една цел, да се запълва форума с безсмислици, на всеки нормален човек е ясно, че подобни действия трябва да се наказват.\nИ благодаря за разясненията на Иван по испанския мачизъм, аз не съм стъпвал там и живеех с мисълта, че напротив, мъжете се държат днетълменски - явно не е така.\nТо какво ли е и у нас - особено в малките градове и села, само жените си знаят, но все пак, като че ли на битово ниво, все пак нашите мъже не съвсем зверове.\nРейтинг: 485 12:25, 27 ное 17 Разстроено\nДо коментар [#25] от "tsvetko_51":\nТе хората се държат добре като цяло, но това минало е оставило своя отпечатък и както става ясно от статията в достатъчно много единични случаи крайния резултат е даже убийство.\nПросто трябва да се продължава осъждането на подобно насилие и да се говори много по тези въпроси, за да се намали драстично подобно насилие.\nРейтинг: 754 12:27, 27 ное 17 Неутрално\nХа.....е чакай де , Емануел .....какъв план , какви мерки ?Нима секуларизма и демократизма не са достатъчни ?Къде останаха евро атлантическите ценности?\nЯ бягай да точиш лиги по забулените си сънароднички и не се "изхождай" по въпроси, които не разбираш!\nПри Ердоганчо такива проблеми няма, тъй ли???\nЯ виж статистиката!\nРейтинг: 4174 12:27, 27 ное 17 Любопитно\nМного хубав коментар Ванка. +++\nРейтинг: 4174 12:30, 27 ное 17 Разстроено\nДо коментар [#27] от "uporit":\nПо време на управлението на неговия любим тиранин насилието срещу жени в Турция е скочило драстично! Повечето от тях са жертви на домашно насилие....\nРейтинг: 485 12:31, 27 ное 17 Неутрално\nРейтинг: 4174 12:32, 27 ное 17 Разстроено\nА, ето и нещо от преди две години:\nУжасно е положението с турските жени.... няма как да не им съчустваш. :-(\nРейтинг: 3419 12:53, 27 ное 17 Весело\nДо коментар [#23] от "ivan_":\nСега вече в безизходицата на ситуацията ,си започнал да измисляш неща неказани от мен.....\nКогато няма полово значение , при разглеждането на този проблем , възникването на третия Ви пол , е най нормално явление. ....\nВиждаш ли нещата как са свързани и си идват на мястото !\nРейтинг: 3419 12:58, 27 ное 17 Весело\nнеговия любим тиранин\nХи хи .....моя любим тиранин даде права на жените , за които последните не са си и мечтали дори !\nПреди при светските режими , да си забрадена жена , означаваше , че си втора класа човек .....а днес този геноцид над турските жени , вече го няма !\nРейтинг: 1434 13:04, 27 ное 17 Весело\nДо коментар [#29] от "Иво":неговия любим тиранин ========Хи хи .....моя любим тиранин даде права на жените , за които последните не са си и мечтали дори ! Преди при светските режими , да си забрадена жена , означаваше , че си втора класа човек .....а днес този геноцид над турските жени , вече го няма !\nТака е Ети. Днес втора класа хора са незабрадените жени, ама теб това не те засяга, щото си чаршафосана, нали?\nРейтинг: 485 13:07, 27 ное 17 Неутрално\nМай не се възползва от съвета ми за лимонадата?\nПремина на халюцинации...\nЖив и здрав да си, с твоите глупости, само не си мисли, че си единствения на тази планета, който е чувал за ислям и никой друг няма идея за ставащото зад вратите на къщите, училищата и другите сгради в исляма.\nПоловото разделение и невъзможността за полови контакти между половете преди брака при вас са довели до следните неща - широка педерастия, включително използването на малолетни момчета на по 8-10 години и сериозно наблягане на аналния секс, плюс занижаване на възраста за сключване на брак.\nХайде давай пак пиши за моралните категории на запада.\nРейтинг: 1114 13:12, 27 ное 17 Неутрално\nМдам. Далеч по-лесно и удобно щеше да се живее без мъже...\nРейтинг: 3419 13:15, 27 ное 17 Весело\nДо коментар [#34] от "Cataluña es España":\nОлеееей ....само в една дума , две грешки ....;).....!\nРейтинг: 3419 13:18, 27 ное 17 Весело\nДо коментар [#35] от "ivan_":\nОк , ivan .....млъквам..... ;).....\nАз не , но настоящето със сигурност ще ви вкара в правия път !\nРейтинг: 1114 13:20, 27 ное 17 Неутрално\nРеално погледнато никъде в Корана не пише ,че жената трябва да е забулена.\nНо тъй като аврамовите религии са мачистки напълно логично е ,че всяка дебилна измишльотина минала през главата на неграмотни религиозници относно контрола на жената не само минава ,но се издига и в култ.\nРейтинг: 1114 13:25, 27 ное 17 Неутрално\nКоето идва да покаже ,че турските мъже са изпаднали от към самоконтрол няколкостотин години. Нали фереджето именно затова се налага да го слагат жените- да не им налита под път и над път всеки наречен по инерция мъж.\nРейтинг: 485 13:26, 27 ное 17 Неутрално\nНапротив, пиши, правиш страхотна услуга на себе си колкото повече пишеш.\nРейтинг: 2938 13:31, 27 ное 17 Неутрално\nМакарона да вземе да направи нещо за джунглата около Калас.\nЧе там едни орди нападат тираджиите. Мани оня ден осъдили един полицай на 6 месеца, че при предното разчистване на джунглата взел че ударил един мигрант през лицето.\nНачи влизаш нелегално, моташ се нелегално, тормозиш тираджиите. Казват ти на чист френски език да се преместиш някъде другаде, нападаш полицаи, щот не искаш да се местиш и накрая го отнася полицая. А другия получава помощи и права, за които не е работил нито някога ще работи.\nПосле що Льо Пен и Афд се появили. Докато "текущите" политици се занимават с несъществени и политкоректни проблеми така ще е.\nРейтинг: 3419 14:09, 27 ное 17 Весело\nДо коментар [#40] от "log_on":\nНали фереджето именно затова се налага да го слагат жените- да не им налита под път и над път всеки наречен по инерция мъж.\nТака е ,но до известна степен.\nНо не ти препоръчвам да го разсъждаваш така това .\nТогава пък прекалената голота може да е признак на недостатъчна инертност у наблюдаделя (обикновено мъж) .....


Презента КларК - Модули\nКакво ново във версия 3.0.66\nНов модул "Склад - ФУ", който дава възможност за печат на касови бележки на фискалните устройства на фирма Тремол, без да подава УНП при печат на касов бон. Служи за обработване на информация за извършване на продажби и водене на отчетност в складовото стопанство на търговеца. Модулът не трябва да се инсталира в търг.обекти, за които търговецът е декларирал, че ще ползва СУПТО.\n- Всички документи за продажба (ф-ра продажба, заявка и проформа фактура) издават уникален номер на продажба (УНП), но не го подават към КА при отпечатване на касова бележка (когато плащането е в брой).\n- Версията на Презента Кларк с модул "Склад - ФУ" е напълно работеща, но ако е неактивирана, ще работи ограничено при въвеждане на фактури, само с първият клиент от списък клиенти и ще позволява до 50 сч.статии.\nКакво ново във версия 3.0.54\nНов модул Валутни операции със следните нови функции:\n- Обработка -> Вал. постъпления, Вал. плащания, Преоценка на валута;\n- Справки -> Вземания от клиенти, Задължения към доставчици, Опис постъпили суми, Опис платени суми, Оборотна ведомост, Дневник на валутна сметка;\n- Настройка -> Валути.\nКакво ново във версия 3.0.42\nПоправка според измененията в ППЗДДС от 29.01.2016:\n- Във ф-ра продажба е добавен нов вид сделка: "Доставка на стоки и услуги за лични нужди". С този вид сд. можете да издадете протокол по чл. 117,ал.1,т.3 от ЗДДС, с който да начислите данък за доставка за лични нужди..\n- Колона 12 от дневник за продажбите "Начислен ДДС за доставки по к. 11" се заменя с "Начислен ДДС за доставки по к. 11 и начислен данък (20 %), предвиден в закона в други случаи".\n- Колона 16 от дневник за продажбите "Начислен данък (20 %), предвиден в закона в други случаи" се заменя с "Начислен данък за доставки на стоки и услуги за лични нужди".\n- Клетка 23 от СД за ДДС се изменя на "Начислен данък за доставки на стоки и услуги за лични нужди".\nКакво ново във версия 3.0.36\nКакво ново във версия 3.0.35\nПоправка според измененията в ППЗДДС от 21.12.2013:\n- Добавени са нов вид доставки по чл.163а във ф-ра продажба и са допълнени сд. по чл.82(5) във ф-ра покупка във връзка с глава деветнадесета "а" от ЗДДС - ДОСТАВКА НА СТОКИ И УСЛУГИ ПО ПРИЛОЖЕНИЕ 2 С МЯСТО НА ИЗПЪЛНЕНИЕ НА ТЕРИТОРИЯТА НА СТРАНАТА, ПО КОИТО ДАНЪКЪТ Е ИЗИСКУЕМ ОТ ПОЛУЧАТЕЛЯ. ДДС декларациите включват нова колона "Доставка по чл. 163а от ЗДДС".\n- Добавени са нови опции за избор на Касова отчетност във ф-ра продажба и ф-ра покупка във връзка с новата глава седемнадесета "а" от ЗДДС - СПЕЦИАЛЕН РЕЖИМ ЗА КАСОВА ОТЧЕТНОСТ НА ДДС.\nОсновни промени във версия 3\nПрезента Кларк Про версия 3 е базирана на клиент-сървърна архитектура, което позволява едновременна работа на много потребители от локални или отдалечени работни места. Сървърната и клиентската част на системата са многоплатформени, което дава възможност програмата да се ползва в средата на трите най-разпространени операционни платформи в момента: Mac OS X, Windows и/или Linux. Клиентските места могат да ползват един от следните браузъри: Firefox, Safari и Opera.\nВъвеждането на клиент/доставчик/артикул във всеки документ и определени справки става в едно поле, което позволява намиране с дирекно съотвествие по код или чрез търсене по част от кода, И.Н. или наименованието.\nПри редактиране на един и същ документ от двама потребители, вторият ще получи съобщение, че трябва да изчака. Максималното време за редактиране може да се настройва от меню Настройка -> Опции.\nСчетоводната отчетност е ядрото на програмната система. Модулът дава възможност за определяне на индивидуалния сметкоплан и поддържа произволен брой нива на аналитичност. Потребителят определя началните салда, валидните кореспонденции между сметките и дори схемата на баланса и отчета за приходите и разходите. Модулът позволява описание от потребителя, на счетоводните операции, необходими за автоматично осчетоводяване на документите от другите модули. В края на всеки отчетен период може да се извърши автоматизирана приключителна процедура с предварително указани от потребителя операции и условия. Продуктът поддържа основните счетоводни регистри: Оборотна ведомост, Главна книга, Хронологичен регистър, Кореспонденции на сметка. Освен справките на синтетично ниво, тук са включени и аналитичните ведомости, даващи богата информация за състоянието на отделната счетоводна сметка, разбити по аналитични партиди.\nМодулът позволява работа с неограничен брой складове, като поддържа метода на средно претеглената цена за отчитане на материалните запаси указани в ЗС. Включени са всички документи характерни за складовата отчетност (складова разписка, складово искане, предавателно сведение и др.). Модулът обработва също фактури покупки и продажби. Всички документи могат да се отпечатват на принтер, което позволява издаването им дирекно от компютъра. Документите се осчетоводяват автоматично. Продуктът поддържа информация за всеки складов артикул, включваща четири нива на продажни цени в произволно избрана от потребителя валута (при ползване на модул Валутни операции). Презента КларК осъществява текущ контрол върху наличността в склада и своевременно сигнализира за изчерпване на количествата от даден артикул.\nМодулът следи за разплащанията с доставчиците и клиентите. Във всеки момент може да се получи информация за задълженията и вземанията по доставчиците и клиентите, за период от време и по номера на документа.\nМодулът обработва касови документи в лева и валута (при ползване на модул Валутни Операции), като може да ги отпечатва на принтер. Във всеки момент може автоматично да се формира касова книга за произволен период.\nМодулът се състои от следните функции:\n- Меню Обработка -> Производствена поръчка. Функцията позволява въвеждане на продукт съставен от изброени материали и разходи, при което се изчислява планирана себестойност на продукта. Окончателна ср.пр.цена на материалите и съответно себестойност на продукта ще се изчислят при изпълнение на функция "Пресмятане цена на потребление". Така въведеният продукт, материали и разходи могат да се запишат в шаблон за удобство при следващо производство на същият продукт. Производствената поръчка може да се запише като чакаща производство или да се произведе, при което се създават скл.разписка за заприхождаване на продукта и складово искане за изписване на материалите.\n- Меню Обработка -> Редактиране -> Производствени поръчки. Функцията позволява редактиране на въведените произв.поръчки. Също може да се въведе обща сума и количество на разход разпределени по избран критерии във всички избрани за редактиране произв.поръчки. Това позволява лесно въвеждане на допълнителни разходи (напр. месечни р-ди) разпределени в повече от една произ.поръчки.\n- Меню Справки -> Склад -> Опис произв.поръчки. Справката показва опис на произв.поръчки по различни критерии, като също позволява извеждане на артикулите в тези поръчки.\n- Меню Настройка -> Артикули. Налична от предишни версии е опцията за избор на артикула като продукт. Също за автоматични сч.операции могат да се въведат сметка "Прих.от продукция" и сметка "Продукция".\nМодулът поддържа валутни разплащания и автоматично осчетоводяване на вал.разлики, като потребителя сам определя номенклатурата на използваните валути и обслужващите банки.\n- Меню Обработка -> Вал. постъпления, Вал. плащания, Преоценка на валута;\n- Меню Справки -> Вземания от клиенти, Задължения към доставчици, Опис постъпили суми, Опис платени суми, Оборотна ведомост, Дневник на валутна сметка;\n- Меню Настройка -> Валути.\n[Kъм Основната Страница на Презента КларК]


Гъши краков бурсит\nСимптомите включват болки или болежки в колянната става, схванатост на коляното, оток под коляното и болка при движение на коляното.\nБурситът е възпаление на ставните бурси, малките торбички с течност, които омекотяват костите, сухожилията и мускулите около ставите. Гъшата бурса се намира във вътрешната част на коляното между пищялът и трите сухожилия. Когато се възпали, причинява болка, особено когато сгъвате коляното си. Болката може да е по-остра през нощта. Гъшият бурсит е чест срещан при спортисти, хора с артрит и хора с диабет. Може да е резултат от остра травма, като удар под коляното или от износване и разскъсване, особено при някой, който е с наднормено тегло.\nНужни са от шест до осем седмици лечение преди симптомите на бурсит да се облекчат. Получаването на облекчение често означава въвеждането на промени в нормалната ви дейност. Например изкачването на стълби може да влуши бурсита. Както и участването в спортове или участването в дейности, които напрягат коляното. По време на възстановяването, може да работите с физиотерапевт или треньор, който може да ви научи на упражнения за разтягане на мускулите и сухожилията и тяхното подсилване, за да поддържат по-добре коляното. Може да приемате лекарства като аспирин или ибупрофен за болката. Гъшият бурсит може да се превърне в хроничен източник на болка ако не се лекува незабавно. Ако бурситът не се подобрява с лечение, може да се наложи по агресивен подход включващ инжекции и други процедури.\nДиабет, наднормено тегло, спортни травми, тичане, артрит и напреднала възраст.\nБурситът се среща често при хора, които остеоартрит в коляното, особено тези, които са бегачи или с наднормено тегло.\nВ повечето случаи лекарят ще препоръча домашна грижа:\nПоставянето на леден компрес върху коляното няколко пъти на ден за намаляване на болката и възпалението.\nИзползването на еластичен бинт върху коляното за поддръжка.\nПочивка на ставата за ограничен период от време - твърде много почивка може да причини схващания и допълнителна болка при движение.\nИзползването на лекарства като аспирин или ибупрофен за болката.\nЛекарят също може да ви насочи към физиотерапевт, който да ви научи на специфични упражнения, които ще ви помогнат да разтягате сухожилията си и да подсилвате поддръжката на коляното. Ако бурситът не се подобрява с лечението, лекарят може да предпише инжекции, смес от стероиди и упойка, които да намалят възпалението и облекчат болката.\nМоже да облекчите болката от бурсита чрез отпочиване на ставата, поддръжането на коляното с еластичен бинт, слагане на лед върху коляното няколко пъти на ден и приемането на противовъзпалителни болкоуспокояващи лекарства, продавани без рецепта.\nСвържете се с лекаря си незабавно ако забележите признаци на инфекция, като треска, непрестанна топлина или зачервяване в колянната става или изострена чувствителност. Също се обадете на лекаря си ако болката не намалява след домашната грижа.\n1. Колко дълго трябва да оставя коляното ми да почине?\n2. Трябва ли да намаля развличащите или работните си дейности?\n3. Колко дълго ще е обострено коляното ми?\n4. Има ли конкретни упражнения, които трябва да правя?\n5. Възможно ли е това да е нещо по-сериозно от бурсит?\nЛекарят ще прегледа коляното ви. За да изключи инфекция, лекарят може да премахне течността от ставата с игла и да я изпрати за тестване в лабораторията. Рентгеновите снимки не помагат в дианостицирането на гъши бурсит, но лекарят може да назначи една за да провери за фрактура.\nПродължително напрягане на бурсата или колянната става с тичане, трениране или работа.\nКогато е отекла гъшата бурса излежда като гъши крак.\nЗа някои хора, бурситът е най-болезнен, когато са легнали. Спането с възглавница между бедрата може да предостави облекчение.\nОтслабването често може да намали напрягането на колянната бурса и да помогне във въстановяването от гъши бурсит.\nПроучванията сочат, че около 10% от бегачите имат коленен бурсит.


April 2019 – ДоленХипстър\n“Without litter, Belize will glitter!” – пише на няколко места из автобуса. Шофьор с раста ми казва – “Тука е” и автобусът спира насред нищото, излизам и той изчезва в облак прах. От едната страна има джунгла, а от другата – поле и още джунгла, по средата прав път до двата хоризонта. Срещу мен, от страната на джунглата е порталът на Белизкия Зоопарк.\nВход у джунглата\nБелизкият зоопарк не е като нормален зоопарк. Примерно – зад портала няма нищо, освен черно пътче навътре в джунглата, което след няколкостотин метра води до изсечено пространство с табелки написани на ръка, които указват къде е входа. Още тука започва да ми се вижда, че всичко е някак много по-уютно и интимно отколкото в другите зоопаркове. На входа ме посреща дружелюбен човек, който пъха багажа ми в Шкафа (където е и нечий друг багаж) и на когото казвам, че искам “The tapir experience”. Отговаря ми – чакай да видим кой е на работа днес и вади телефона. “Лорънс? Лорънсе, меен, на работа ли си днес? А кой друг е? Е как така никой ве меен…добре, няма значение – има тука един, иска дъ тапир експириънс, ще го заведеш ли? Супер, кога? Когато дойдеш? Ок, ще му кажа.” И тъй, зачаквам Лорънс да се появи и да ме заведе да погаля тапира. Очакванията ми не са много високи, защото по принцип цялата институция на зоопарковете ми е малко съмнителна, животни затворени в клетки за нашето наслаждение – етически ми бърка по места дето не обичам да се бърка. Но това е единственото място в света, в което мога да се докосна до едно от любимите си животни, затова трая. И това се оказва едно от най-добрите решения в живота ми.\nЕйго след малко и Лорънс, симпатичен момък с така характерния за цял Белиз (държава в която прекарах около десет часа ама вече се изживявам като пълния експерт) мешан многонационален вид. Лорънс, хванал кофичка с моркови в ръка ме повежда право към тапирите, които са направо до входа. Пред всяко ограждение има мила табелка разказваща малко за животното със същия бял ръкописен почерк. Шарон лично ги била правила. Лорънс ми разказва, че Шарон Матола е основателката и директорка на зоопарка, направила го с цел да се предпазва чудесната природа на Белиз, да се грижи за животни дето не могат да се грижат сами за себе си и да се окултурява населението на страната за природата и нейните представители. Оппаа, тоз зоопарк почна да минава от другата страна на моралната монета, макар че – мисля си – нормално е да се хвалят, няма нужда да се връзвам на всичките им хвалби. Все пак виждам, как Лорънсчо изпитва истинско преклонение говорейки за Шарон.\nВ началото на тапирената част има трогателна ръчно-написана възпоменателна табелка за Април. Април е най-известната тапирка в света и единственият тапир със собствена статия в Уикипедия. Историята е следната: Имало през 1983 година някакъв екип, който снимал документален филм с белизки животни. Като част от екипа тук дошла и естествеоизпитателката Шарон, за да се грижи за животните дето снимат. След края на снимките и казали – да прави с тях каквото иска. Но на нея и било ясно, че повечето от тях са вече опитомени и не могат да оцелеят в дивата природа и тя решила да направи нещо като приют/зоопарк в който да се грижат за тях. По същото време някакъв човек намерил малко тапирче обездвижено и давещо се в една река. Понеже бил чул, че щели да отварят приют, го взел и го докарал. Тапирчето било много болно, имало инфекция с червеи и почти не можело да се движи, а все още нямало реално нито приют нито зоопарк – затова Шарон го взела в своята колиба и се грижела за него месеци наред. С помощта на лекарства и бананови шейкове Април (защото била родена на 27 април) постепенно живнала и станала най-веселото, игриво и дружелюбно бебче. За рождения и ден след година вече имала собствено заграждение, а след две години – поканили местните деца на парти и похапвала торта. Април и нейния дружелюбен характер бързичко се прочули и скоро цял Белиз се стичал тук да си поиграе с нея, да и даде банани и да научи повече неща за тапирите. А рожденния и ден станал такъв международен хит, толкоз знаменитости от цял свят се стичали да я срещнат и да популяризират каузата на зоопарка и тапирите, че станало напълно естествено да обявят 27 април за международния ден на тапира. В по-късните и години усилията на зоопарка и активистите в Белиз започнали да се забелязват и сега средата на тапирите е доста по-добре опазена, причинчването на вреда на популацията е ужасно престъпление, хората вече не са пълни със страхове и предразсъдъци, по пътищата има знаци и легнали полицаи дето също покачват сигурността им, а Април имала нужда от няколко торти, за да нахрани себе си и стотиците деца стичащи се на рожден ден. Април починала кротко в съня си на 31 Октомври 2013 година, доживявайки достолепната и нечувана сред тапирите възраст 31 години. Оттогава минали няколко години, в които Зоопаркът нямал своя весел талисман. И тъй стигаме и до днес.\nАприл и Шарон на характерните ръчно правени табелки.\nА днес Лорънс вече вика “Инди, Инди” през нещо като ниска оградка. Тапирът Инди – идващо от селцето Индепенденсия, където бил открит – обаче нещо не е в настроение и лениво ни поглежда отдалеч и продължава да си дреме. Всяка животинка си има огромно заграждение на парченце от джунгла с полянка по средата, а тапирите си имат и малко индивидуално езерце. Защото ходят по нужда само във водата, не могат без вода – обяснява Лорънс. В следващото заграждение пък тъжно седи Булетхед – наречен така, защото бракониери го застреляли в главата и той ослепял. Булетхед е много възрастен освен това е болен в момента и не яде – казва ми Лорънс и в гласа му проличава силно притеснение, докато кроткият тапир си лежи точно до купата пълна с плодове. Не го безпокоим. Следващият тапир е Сейбо, кръстен на дървото Сейба характерно за региона. Сейбо е общителен, обаче неговото заграждение няма излаз към пътеката и той ни гледа отдалеч. И така, стигаме до последното заграждение и края на пътеката. Фуего, казва Лорънс и към нас стремително се затътрузва дебеличък тапир. Фуего е на пет години, бил намерен самотен без майка си след горски пожар, оттам и името. Като го довели в зоопарка вендага се харесали с тапирката Навидад, която била малко по-голяма. Сега живеят заедно и очакват първото малко тапирче да се роди в зоопарка. Навидад също подава хоботче любопитно от колибката, обаче е по-срамежлива. Фуего обаче е страхотен! Общителен, игрив, усмихнат (това трудно може да се твърди за тапир, но всъщност се усеща), Фуего веднага идва и започва да ни обдушва с хоботче. Внимателно, казва Лорънс, обичат да ги галят по главата, но хоботчето е много чувствително и да гледам да не го докосвам само ако той сам ме пипне с него. Даваме му и от морковите, които са нарязани така, защото макар тапирите да имат голяма уста, зъбките и гърлото им са малки и предпочитат храната по-наситно. Тапирите в Белиз са тапири на Беърд, един от петте известни вида тапири и най-големите на американския континент. На размер и вид са като високо, сиво и особено елегантно прасе с дълъг нежен нос и бели връхчета на ушите. Кожата е твърда и дебела, козината е сравнително къса и рядка, докосването е като нищо, което досега съм пипал. А каква радост само излъчва! Скоро морковите са забравени, но Фуего продължава да иска и да се къпе във внимание, даже и Навидадката вижда колко е хубаво и плахо приближава за няколко усърдни погалвания по четинката. Отнякъде се появява и друга група туристи и Лорънс започва всичките обяснения наново, докато аз просто се оставям на междувидовоото общуване изразено чрез чесане по твърда козина зад уши и подмятквания на хобот наляво-надясно. Другите туристи питат не е ли опасно – как пък нито за секунда не ми хрумна че това добродушно животно може да е опасно по някакъв начин, затънали в ежедневието си хората ни е страх от много асбурдни неща. Лорънс обаче разказва, че някога е имало големи предразсъдъци и хората са мислели, че тапирите са опасни и са ги избивали; въпреки това, най-голямите опастности пред вида са безконтролното обезлесяване и пътищата и това, че особено в съседните страни не се взимат никакви еко-мерки за опазване на вида. След няколко минути от тая магия Лорънс вика, че е време да ги оставим на мира, защото тапирът все пак е вечерно и нощно животно и съответно не е добре да се възбужда доста през деня, обърква му се режима.\nТуй беше, взимам си довиждане с Фуего и Навидад, които ме изпращат Десет минути или половин час от най-вълшебните в живота ми. Дори само това нещо си струваше да се замъкна чак до Централна Америка. Нататък зоопаркът продължава в същия приятен дух, всяко животно си има име, история и ръчно написана табелка, на която се представя. Маймуни, тукани, диви прасета, коатимунди, орли и лешояди, ягуари и разни други видове диви котаци, всички си живеят в големи отрязъци от джунгла, а хората обикалят по схлупена пътека от храсти и дървета, усещането е сякаш аз съм в тунел или клетка, а животните са навън. Групи деца съвсем самички тичат насам натам и сочат кой какви мустаци има. Накрая има и най-миличкият гифт-шоп правен някога, където освен китайските плюшени животни и магнитчета има и съвсем истински местни картини на животните от зоопарка, книжки с историята на тапира Тамбо или ягуарчето Пат, но и двамата са понастоящем в зоопарка и където можеш да организираш събитие и среща с любимото си животно. Питам си чинно парите от гифтшопа къде отиват и получавам отговора, че някаква част отиват за консеврвация на животните и тяхната среда, а друга – за животните в зоопарка; И двете опции ми харесват и изхачвам почти 100 долара в сувенири свързани с тапирите.\nИзлизам и докато чакам някой бус да се появи по пустия път се чудя – защо това приключение ми хареса толкова. Тапирчетата са невероятни, това е ясно – и все пак, защо съм толкова, толкова щастлив? И тогава ми просветва – туй не е само щастие, туй е и надежда. Оръфаният, бедничък и малко мизерен Белиз, в който обаче автобусите те призовават да не хвърляш боклук, в който единствената триетажна сграда в столицата е центърът за борба с промените в климата, в който легнали полицаи и пътни знаци се грижат пътищата на горските животни да са по-важни от високите скорости на колите и в който го има тоз прекрасен зоопарк обучаващ поколения деца да растат в близост с животните и да обичат природата…е едно от малкото места в света, където популацията на дивите животни расте, където видовете стават по-малко застрашени и където общество, държава и частни бизнеси едновременно полагат усилия да са в хармония с природата. Надеждата която изпитвам, е че щом у Белиз може, значи може би не е късно и за нас, за целия останал свят? А не живеем ли в прекрасен свят, който си струва да бъде запазен?\nМъдростта на зоопарка.\nAuthor globusaPosted on April 26, 2019 April 26, 2019 Categories Uncategorized\nEто тук са епизоди 0-1 и епизод 2\nЕпизод 3: Казабланка, или защо Холивуд лъже, но въпреки това е прав\nРазказа за Казабланка трябва да започна с две срамни признания.\nСрамно признание 1: Като истински американски турист, всичко, което знаех за Казабланка, се изчерпваше с филма и песента. Песента е доволно тъпа, а филмът въобще не е сниман там. Не знам защо си мислех, че градът ще има нещо общо.\nСрамно признание 2: Не се сетих колко важно събитие е петъчната молитва в мюсюлманските страни, заради което въобще не бях съобразил, че планираното посещение на голямата джамия не бива да е точно тогава.\nЗа повече shits & giggles, това второто го разбрахме в сряда вечер – преди планираното отпътуване към Казабланка. Ето тук Мохамед (истинският – не този фалшивият от първата вечер) беше свършил много добра работа, купувайки ни билет за влак 1-2 часа по-рано отколкото го бях помолил. Дали защото не ме беше разбрал, дали защото искаше да му се махнем от главата по-рано, но в крайна сметка по разписание пристигахме на централната казабланкска гара в 12:36, а последният тур на въпросната голяма джамия – Хасан II, една от много малкото в страната, която допуска посетители, и горе-долу единствената забележителност в 6-милионния град – в четвъртък беше от 14:00. На другия ден: петъчна молитва, неверници спират да се допускат към 11, въобще – ранно ставане и риск въобще да не се вредим. Значи трябва да е четвъртък.\nВлакът взема, че сцепва минутата и пристига точно в 12:36. Сбогуваме се набързо с разговорливата канадска двойка от купето и включваме нашите специални Мега-Бързо-Оправящ-Се-В-Транспорта-Мен ™ сили. На изхода на гарата ни посреща таксиджия-копърка, без да му мигне окото ни поисква тройно пари, но ние Нямаме Време! Мятаме се в утрепаната му Дачиа, той геройски се справя с обедните задръствания в мегаполиса и ни стоварва в хотела към 13:00. Изкарваме луд късмет с говорещата добре английски рецепционистка (с другия се разбирахме със знаци), обясняваме ѝ ситуацията, тя прибира куфарите ни в сервизното помещение и ни вика такси за джамията. 13:25 сме на мястото. Мега-бързо-оправящи-се-в-транспорта-пипъл!\nДжамията е впечатляваща. Наистина, безусловно, безмилостно впечатляваща.\n210 метра. Най-високото минаре в света и първото с асансьор за мюзеина\nДжамията, също така, е затворена. Поради някаква все още неразбираема за мен схема часовете на туровете не се обявяват в местно време, а в някаква странна комбинация от зимно, лятно и GMT време. Важното е, че турът е чак в 15:00, музеят, където продават билети, е в обедна почивка, и ние не просто сме навреме, а сме подранили. Дори пак срещаме нашите канадски приятели, на които сме пуснали мухата, че в Казабланка все пак има какво да се види, ако побързат, и не е нужно да се придържат към утвърдения маршрут влак – хотел – летище.\nЗа самия тур… отново ще оставя снимките да говорят. Вижте я, само я вижте. 25-годишна красавица на брега на Атлантика.\nМоже да е съвсем нова, но тази джамия за мен остана най-интересната забележителност, която видях по време на цялото пътешествие. Предвид че настоящата кралска династия в Мароко не страда от ниско самочувствие и всеки крал кръщава на себе си, каквото построи, то Хасан 2, бащата на сегашния, категорично е ударил в земята дядо му Мохамед 5 (на когото е кръстено летището). Очакваме да видим с какво Мохамед 6 ще се прояви.\nСлед посещението на джамията се озовахме в ситуацията, за която ни предупреждаваха: онли бизнес, нот фор турист, уот ду деър? Ами, няма кой знае какво. Има прекрасна променада по брега на Атлантическия океан, по която няма даже сладолед откъде да си купиш, която преминава в ужасен крайбрежен булевард, който – както повечето неща в Казабланка – въобще не е правен за пешеходци. Ето няколко други примера:\nСлед около час под африканското слънце (споменах ли колко е разумно да се отиде там в по-хладните месеци?) стигаме до полуготов мол, около който се е оформило малко Ориндж Каунти с големи къщи, бели дувари, скъпи коли и палмички – пак без тротоари и пак с доста творческо разбиране за правилата за движение, нека не се унасяме. Ориндж Каунти, от своя страна, като отрязано, свършва в това:\nНе, това не са останките на Блок 20 в Ямбол\nА това, което следва, е квартал с панели, разбити коли, клечещи по бордюрите сърдито гледащи младежи по джапанки, каручки с изстрадали под слънцето зеленчуци насред улицата, многобройни магазинчета за телефони (фън факт: в Мароко не срещнахме нито един айфон)… Въобще всичко това, което в България бихме нарекли “гето”. Включително с драсканиците ФЪК ДЪ ПОЛИС по стените и купчините боклук на странни места. От онези квартали, където много ти личи, че не си местен, и те е малко страх да се спреш да снимаш. Втория път след медината в Маракеш, когато се почувствах не в безопасност.\nПрибирам се в хотела умислен. Казабланка не е нищо от това, което съм очаквал да видя, но е повече отколкото съм очаквал да видя. Не съм видял туристически чар или курортна лежерност; градът със сигурност има потенциал за тях, но е зает с твърде много други неща, за да се замисли как да бъде по-красив или по-привлекателен. Навсякъде се строи много здраво – може би след 10 години? Казабланка няма и мистериозната емигрантско-контрабандистка романтика, за която ни лъже Холивуд. Това, за което Холивуд обаче е прав, че не можеш да си тръгнеш оттам същият. Мен лично този огромен, прашен, задъхващ се и задушаващ град, ме промени. Не, чар и романтика няма, но има… пълноцветност.\nМаракеш е като изложба за туристи, които търсят някаква хипстърска автентичност; сякаш нарочно продължава да се държи по-грубиянски, по-неприлично, отколкото може, за да намерят туристите точно онова, което са дошли да видят. И да преживеят в относителна безопасност екскурзия, за която после да могат да разкажат, че е встрани от утъпканите пътеки.\nКазабланка от своя страна е по-… истинска. Мръсна, неуредена, отблъскваща, твърде индустриална, за да ѝ пука дали ще вземе парите на бледоликия (не че таксиджиите не са измамници до последния). В Маракеш бях по-спокоен, макар че местните ни обсаждаха много повече; в Казабланка се чувствах анонимен като във всеки голям град, но и същевременно повече нащрек. В Маракеш едва ли бих се върнал, защото мисля, че видях, каквото имаше да се види, и не останах очарован; в Казабланка бих отишъл пак след 10-15 години, за да проверя до какво е довело цялото строителство на Мохамед 6 – пък и да опитам да намеря дълбоката следа, която оставих там:\nНе, наистина, кой оставя мокър цимент на тротоара без никаква маркировка?\nТова е то за Марокото, уважаеми наши трима читатели. Хубаво е да се отиде дотам, но още по-хубаво беше да се прибереш. Дотолкова, че когато кацнахме в Мадрид, аз се почувствах толкова… домашно. Всичко си беше толкова наше; друго си е Европата. Понякога имаме нужда от напомняне колко много имаме и колко малко му обръщаме внимание.\nAuthor IvanPosted on April 14, 2019 Categories Път\nЕто тук са епизоди 0 и 1…\nЕпизод 2: Плащай, бледолики\nСлед Джемаа ал-Фнаа културният шок ни идва малко в повече и решаваме да посветим следващия ден на по-конвенционален туризъм, отправяйки се към музея на Ив Сен Лоран и съседните му Мажорелска градина. И двата обекта се на намират на Ив Сен Лоран авеню и въобще местните са се постарали да отдадат достатъчно почит на един от хората, допринесли най-много Маракеш да бъде толкова популярен сред европейските туристи. Една негова фраза, която запомних от музея му: “Маракеш ме научи да ползвам цветове; преди това работех предимно с черно и сиво”. Допускам, че Маракеш, който младият моден гений е посетил, е изглеждал различно тогава; защото цветовете, с които аз ще запомня “червения град”, са строително сиво и прашно жълто. Това особено се набиваше на очи, пресичайки легендарната медина на път към музея: поне по това, което успях да забележа, споделяйки вниманието си между гугъл мапс в ръката си, дърпащите и подвикващи ни продавачи и налитащите ни мотопедисти.\nМузеят… ставаше. По думите на професионалистите сред нас: е бил разочароващ, но за аматьори като мен беше образователен. А и имаше оригинал на Кристо в една от залите. Ето, вижте:\nСлед музея правим и една бърза разходка в съседната градина, която е… ами градина. Имаше и фонтанче и рибки, и около 500 посетители едновременно. И големи кактуси. И… толкова.\nЕдва е обяд, а ние сме приключили с основните цели за деня. Маракеш е голям, но не – огромен, и напук на настойчивите бибиткания и подвиквания на таксиджиите решаваме да опънем един пешеходен тегел през новата част на града. Друг изненадващ факт за Мароко: независимо дали в нова или стара част, заведенията са твърде малко! Не знам дали е свързано със забраната за продажба на алкохол, с благосъстоянието на жителите или с културна разлика, но е факт, че намирането на място за хапване или пийване в Мароко се оказа значително по-трудно отколкото наличието на туристи би предполагало. Единствено по-често се забелязват кафенета, но те са поне неформално ексклузивно мъжка територия и не предлагат нищо за ядене.\nС достатъчно упоритост успяваме да намерим обяд, облажваме душата с традиционните магребски гювечета (тажин), поглъщаме още един чайник ментов ерзац-алкохол и решаваме да оползотворим последните работни часове на деня с посещение на първия от двата големи дворци в града: Бахиа. Не мисля, че има смисъл да преразказвам, ето ви няколко снимки:\nНагледали се и находили се решаваме, че е време да приключваме туристическия ден и се отправяме към хотела. Но съдбата или гугъл мапс си знаят работата! Най-краткият път минава през поредната тясна уличка с много, много магазинчета – и тук се срещам с Чайника! Чайникът, който търсех. Да го придобия, разбира се, въобще не се оказва толкова лесно…\nСигурно всички сте чували как в арабските страни винаги и за всичко можеш, и трябва, да се пазариш? Ами, вярно е. Задържам се пред Чайника си точно около 20 секунди и отнякъде до мен вече е цъфнал изключително усмихнат черен господин, който се опитва да познае дали сме: италианци, испанци, гърци, турци… За България, разбира се, не е чувал, но пък неразумно твърди, че е верен фен на Барцилона. След като не успява да се сети кой е Стоичков, вдига ръце и си признава, че всъщност е от Сахара и въобще никакъв футбол не гледа, защото няма къде… но пък ако искаме може да ни организира някоя тънка екскурзийка да видим пустинята?\nСлед като сме се опознали от благоприличие, пазарлъкът започва по същество. Господинът поисква за Чайника и 4 чаени чашки към него 600 дирхама (около 60 евро), смеем се заедно на добрата му шега, и продължаваме с безочливо дърпане на цената нагоре и надолу, докато накрая не си тръгвам с въпросните срещу 40% от първоначалната сума – и с едно мазно, лепкаво чувство по душата си.\nПазарлъците действително са част от културата там, като срещнахме няколко различни подхода: от ведро изчисляване на средноаритметични стойности до имитация на честолюбива обида от ниската цена, която сме предложили. Мога да потвърдя съветите, които се срещат в интернет: не се стряскайте от първоначалната цена; бъдете учтиви, но твърди; забавлявайте се и не го приемайте навътре. Цялата схема се крепи на нежеланието на “западняците” (ние сме им на изток; но все пак сме западняци) да се разправят и на възпитанието им, че да се подбива цената е обидно за другата страна. Нищо подобно: с арабите бъдете араби и те ще ви се радват повече! (може и да ви смъкнат още от цената, ама не е много вероятно). Също както и с трафика, да се пазариш за всяко нещо, което искаш да си купиш, за да не бъдеш безбожно одран, е уморително. И предвид, че в крайна сметка всички се съгласяват все на около 40% от първата си цена – кому е нужен целият панаир?! Но може би и това е част от “екзотиката”, която продава.\nНай-доброто обобщение на пазаруването и пазаренето в Маракеш даде Катя насред една от поредните “търговски улички”: Плащай, бледолики…\nТрофеят ми от неравната битка с обръгнал маракешки търговец\nСлед стегнатото обикаляне през първия ден в Маракеш, програмата за втория е доста по-свободна. До обяд сме минали през двореца Ел Бади и Саадитските гробници, които сами по себе си оправдават дългия път доста повече от Мега-Битака и “екзотичните” пазарлъци по сергиите. Макар и двете да са построени като далечен отзвук от мавърското великолепие, което може да се срещне из Испания, те във всеки случай си струва да се видят, особено през по-хладните месеци (това да идем през март беше чудесна идея). Ето ви още малко снимки:\nТук някъде се роди великолепната идея да прекараме следобеда в Ботаническата градина. На картата изглеждаше достатъчно близо и предлагаше голямо, зелено пространство, където да седнем на спокойствие, да хапнем и въобще – да му олабим по арабски. Само че, както казва редакционният колега, “Това е Африка. Защо сте очаквали нещо да е лесно и логично?”\nПътят дотам минаваше през медината. Както се оказа: през Нетуристическата част от медината. Там, където живеят бедните местни. Където туристи не ходят. Откъдето и да минехме, събирахме подозрителни погледи; никой не се опитваше да ни продаде нищо; единствените, които ни обърнаха повече внимание, бяха някакви местни гаменчета, опитващи се на развален английски да ни прекарат по схемата “О, изгубени бледолики, къде сте тръгнали, там няма нищо, дайте ние да ви заведем, където трябва”. Първият от двата пъти в Мароко, когато се почувствахме наистина застрашени и когато осъзнах, че сме много, много далеч от вкъщи и реално нямаме особена идея какво правим, нито има кой да ни помогне.\nПо възможно най-бързия начин се измъкнахме от лабиринта тесни, недружелюбни улички и… се озовахме на огромен площад. Ето на, вижте:\nГолемият дувар вдясно е “Ботаническата градина”\nТова, което не виждате, са едни други други големи дувари по-надясно, пред които стои военен караул с автомати. Тях не посмях да ги снимам. Решаваме, че въпреки всички свидетелства срещу това, тази огромна зелена площ от картата няма как да не е пригодена за посетители, и тръгваме да обхождаме зида, търсейки вход. Ами, няма вход. “Ботаническата градина” на Маракеш се оказва оградена с 3-метров зид маслинова горичка. Вход няма. Туристи няма. Има военни джипове и автобуси с униформени хора с пушки, влизащи и излизащи от необозначено на картата място встрани. Обикаляме около половината от зида и стигаме до мрежеста, много затворена порта. Както разбираме по-късно от интернет: водеща към “посетителската” част на градината, която съдържа кал и мръсна локва с изстрадала риба вътре. Няма ботаническа градина. Прибираме се пак пеша, гладни и посърнали, под учудените погледи на местните, този път избирайки огромния, мръсен булевард вместо тесните, забутани улички. Европа е много, много далеч … и ми липсва.\nНа другия ден си тръгваме от Маракеш със смесени чувства. Получили сме прилична доза културен шок, посетили сме наистина различен свят, почувствали сме се изгубени и намерени, купили сме си ръчно изработени чайник и чехли, цапали сме из мизерията и калните вадички на стария град и сме обикаляли мраморните подове на старите дворци, видели сме част от истинското лице на живота в Африка и сме усетили на гърба си какво е да си “богат турист” в бедна страна. Плащай, бледолики…\nА сега е време да се натоварим на влака, който за наш срам е много по-чист, бърз, стегнат и точен от тези на БДЖ, и да се отправим към икономическото сърце на Мароко: Казабланка. Или както е известна сред местните “Казабланка? Каза онли бизнес, но турист. Уай ю гоу деър?”\nЕпизод 0: Лондон, или едно трудно потегляне\nДа се стигне до Мароко от България не е най-лесното нещо на света, но признавам, че може би има и по-оптимални начини от да се прелети през Лондон за по-пряко. В хороскопа ми за 2019 обаче пише да загърбя всякаква претенция за рационалност (глупости, не пише нищо такова и всъщност нямам представа какво пише въобще) и затова София – Лондон – Маракеш – Мадрид – Лондон – София ми се стори като достатъчно разумен маршрут за първото ми африканско приключение.\nВсъщност Марокото ни с Катя е една добре отлежала екскурзия. Както с виното и киселото зеле – хубавите неща не могат да станат просто ей така: иска си чакане, баене, няколко грешни опита и в крайна сметка доверяване на вселенските сили, че си знаят работата.\nБритишеъруейския Еърбъс, в този контекст, беше някак твърде обикновен. Вярно – от по-старите обзавеждания на кабината, понеже никой не си хаби новата техника за нелъскави линии (малко като софийския градски транспорт), но освен набиващите се на очи тежки, сериозни туристически обувки на голяма част от пътуващите, човек трудно можеше да познае, че не отлита за една бърза водка в Полша.\nДокато дискутираме житейските си избори и дали сме сбъркали, тръгвайки с гуменки към Африка (не бяхме; в градската част на Марокото гуменките вършат работа, но вечна слава на онзи незнаен интернет-пътешественик, който беше препоръчал да не си и помисляме за отворени обувки), някак незабелязано минават около 45 минути от натоварването ни в самолета. Различни хора със “светещи жилетки, що сте толк’ва нервни” се качват и слизат, ние все така не потегляме, докато накрая капитанът на полета почти извинително обявява, че този самолет няма как да излети поради технически проблем, ама да си кротуваме, може да ни намерят друг.\nМинава още половин час, друг самолет се намира, разтоварваме се, нареждаме се отново за чекиране, натоварваме се, казах ви, че нищо не става лесно и от пръв път!\nБритиш са се разбързали, все едно ще имат да плащат хиляди паунди неустойки, ако закъснеят с повече от 3 часа, така че с минимални забавяния ние вече сме на път! Нещата отиват накъмто 2 часа закъснение, което означава, че А) няма да има неустойки Б) никак не е сигурно дали Пиер-от-Хотела ще ни чака на летището, както сме се уговорили.\nПо пътя ни обясняват, че предишният самолет не е допуснат да лети поради съмнения за канализацията на тоалетната, така че успокоени, че сме избегнали фекално бедствие, ние се отдаваме на мисли за пясъци, камили, килими, ефендита с наргилета, живописни магазинчета, прегърбени от времето дувари, дворци със султански разкош, тайни градини, арабско спокойствие и мъдрост и въобще всичко, което от повече от 50 години продължава да дърпа тълпи европейци към ръба на великата пустиня.\nМеждувременно се е стъмнило. Колко точно се е стъмнило разбираме, когато наближаваме, а след това и кацаме в Маракеш. На земята потвърждаваме това, което малко ни е учудило от въздуха: летището е тъмно. Много, много тъмно.\nАми, добре дошли в Африка.\nЕпизод 1: Маракеш, или как хипитата съсипаха хипстърията\nЛетището на Маракеш може и да е тъмно отвън, но веднъж влезете ли в терминала, нещата придобиват далеч по-европейски вид. Всичко е новичко и лъскавичко, табелите са изобилни и на няколко езика, интернетът е наличен и бърз, а персоналът носи изрядни униформи. Впечатлението, че “то тук си е почти Европа” трае някъде докъм митницата: където за пръв път осъзнаваме, че тук никак не е Европа. Дълги, бавни опашки, 3-4 различни контроли, анкетни карти, паспорти, визи, печати… Толкова отдавна беше, когато пътувах към Бремен, преди да стана гражданин на ЕС, че бях свикнал да приемам за даденост колко лесно се минават европейските граници.\nВеднъж измъкнали се от тази досада намираме човека от хотела, който подминава с насмешка въпроса ми дали е чакал дълго, завежда ни до черния си джип, поздравява ни с добре дошли и ни подкарва към града. Тук вече сред нас почва да се настанява културният шок. Топло е, палми край пътя; джамии; и всеки кара като самоубиец.\nМоже би това е мястото да разкажа малко за трафика в Мароко. Взели сте наскоро шофьорска книжка в малкия си роден град и изпитвате панически ужас от шофирането в София, а след първия път, когато ви се случи, сте слезли от колата разтреперен, обезводнен и с остра нужда от бира? Е, нека потвърдя: София все пак Е Европа. Маракеш, и Казабланка в последствие, … са Африка. Правилата за движение са напълно пожелателни. По дяволите, дори посоката на движение е напълно пожелателна, ако на някого му е по-удобно да прецапа през насрещното. Пресича се на сляпа вяра в бога и най-добре – плътно прикрепен към някого от местните, които или също са самоубийци, или притежават някакво свръхестествено умение да виждат пролуки в безкрайните колони коли, каруци и… мотопеди. Божичко, мотопедите. Дори когато сте се забили в най-малката и крива уличка в медината и си мислите, че тук просто няма как да мине каквото и да било превозно средство, край вас профучава мотопед, обязден от малолетно, ухилено до уши мароканче без каска… и със сигурност без книжка.\nMad Max: Morocco е положението. За 3 дни в Маракеш станахме свидетели на ПТП с мотопед и джип, в което никой не беше пострадал при самото ПТП, но се очертаваше да се случи в разправията между водачите им; и може би по-абсурдното почти-ПТП между файтон и Рено Клио, при което конете противно на физичните закони някак успяха да не се покатерят върху покрива на малкото автомобилче. Нека насред този изначален хаос не пропуснем и немалко туристи с коли под наем, които нагнетяват допълнително обстановката, опитвайки се да се движат по правилата, познати им от родните им страни. Като пешеходец в Мароко се чувстваш непрекъснато под напрежение и с неясно чувство за дебнеща опасност, дори и да посвикнеш и да спреш да забелязваш конкретните детайли.\nНо обратно към пътуването. Влизаме в стария град. Човекът с джипа спира в тъмна уличка до някакви кофи с боклук, звъни на Мохамед, говорят си на арабски, след малко Мохамед (по-късно разбрахме, че това не е бил точно Мохамед, но това няма значение) идва да ни вземе и поемаме след него сред калдъръма и мотопедите. Внезапно свиваме в тясна, напълно тъмна уличка, спираме се пред необозначена врата, нашият водач се усмихва извинително, че не може да намери ключовете си в мрака, и след още няколко опита ни въвежда във вътрешното дворче на риада, който сме избрали за нощувка. Тук за пръв път се срещам с местните чайници от ковано желязо и още по-важно – с местния силно подсладен ментов чай. В държава, където се оказа, че трябва “да познаваш хора”, за да се сдобиеш с алкохол (аз не познавам), този ментов чай беше моето спасение в дългите безалкохолни дни. Чаят е придружен от селекция марокански сладки, също задължителна част от диетата ми в следващите дни и, според мен, една от основните причини защо видях толкова малко хора със здрави зъби там.\nИзяждаме сладките, изпиваме чая и решаваме, че това не е добра вечеря – така че по съвета на нашия домакин се отправяме към централния площад, където било хем вкусно, хем евтино, не като по “скъпите туристически места”. Въпросният площад, Jemaa Al-Fnaa, се води забележителност на ЮНЕСКО, счита се за задължителна част от всяка екскурзия в района, присъства в няколко книги и безброй разкази за екзотиката на Маракеш. Поглеждайки назад, изненадан съм, че съм се вързал на този хайп и наистина не знам защо съм очаквал да се почувствам едва ли не като Харун ал-Рашид от 1001 нощи. Вместо това се озоваваме на огромен битак, където от всички страни налитат всевъзможни викачи, препречват ти пътя и се обръщат към теб на “братко”, “сестро” и “уважавайте местните традиции, не може да ме буташ”. Ако бях получил по 1 евро за всеки път, когато някой от тях ми каза, че съм кльощав и имам нужда от храна, галейки ме по корема и дърпайки ме към съответната му скара, може би нямаше да се почувствам толкова излъган от безбожната цена, на която ни продадоха сушени плодове на същия този площад.\nВ интерес на честността решихме да го посетим веднъж и по светло –понеже, пак според възторжените разкази, битакът се променял поне 2 пъти в течение на деня. Ами, на светло е същото – само че не те викат да ядеш кебапчета, а да се снимаш с някого, да си купиш патъци или да ти нарисуват нещо с къна по ръцете. И боклукът по земята е още по-видим. След втория си опит решихме да го заобикаляме колкото се може по-отдалеч.\nАко и някога това място да е било наистина магическо, в което искрено се съмнявам, днес е просто огромен капан за туристи. Автентичност в него не е останала; напротив, напомня на всяко едно пренаселено с туристи място, където преживяването е опетнено, или направо заменено, от опитите да се измъкнеш от там, без някой да те излъже или обере – с или без твое участие.


Конан на път :: Британският бежанец в Бургас: За птиците и хората :: Monitor.bg\n20:53 21 Октомври 2021\nCalm down mate! Казвам това вместо поздрав, because сигурно сте много гневни. След решението на служебното правителство от миналия ден за въвеждането на зеления сертификат всички в България са гневни. По-голямата част от хората са гневни, защото не искат the authorities да им налагат да се ваксинират, понеже им ограничават човешките права. Другата по-малка, но доста по-шумна част от българския народ, пък са гневни как може тези първите да са гневни и да не искат да се ваксинират.\nВ нашето българо-британско семейство Дъфи, също сме разделени на антиваксъри и проваксъри. Аз от една страна се ваксинирах още с първата вълна, понеже тогава ваксините бяха малко и се редяхме на опашки (Off topic: според мен най-добрият рекламен слоган за ваксинация в България щеше да е: „Побързайте, че няма да има за всички!“). Also като представител на британската нация (известни сме със славната си история, но в наши дни основно с не особено високия си интелект) предпочетох so-called Оксфордска ваксина, то тогава нямаше и друга.\nПосле взеха лека-полека да я изтеглят от пазара, макар че и тя като другите уж беше супер-безопасна. Аз за щастие нямах някакви странични ефекти. On the other hand, Додо не е ваксинирана. Не пожела, тъй като все още кърми, но и да нямаше тази пречка пред нея, пак не би се доверила на ваксина одобрена по-малко от година след като е създадена. При положение, че е неоспорим факт, че до момента срокът за тестове на ваксините е минимум 3 години преди да бъдат официално одобрени. Нашето 1-годишно sunshine Ева, пък няма мнение по въпроса. Не може да го изрази, но и никой не я пита. За сметка на това безропотно си поема ваксините предвидени в имунизационния календар за всички деца.\nВ моя скромен, но изпълнен с повратности живот mate, съм забелязал едно нещо. Когато има две коренно противоположни позиции по дадена тема, обикновено истината е някъде по средата. Не винаги разбирам къде точно. Но със сигурност знам, че тя никога не е в нито един от двата края, if You know what I mean.\nИ покрай драмите в новините се разконцентрирах съвсем. Бях решил да ви разказвам коренно различна история от моите пътешествия из България. Новината за това, как граждани недоволни от решението на правителството са протестирали в Бургас и към тях се присъединил зам.-областният управител, който е член на същото това правителство, срещу което протестират (без обаче да си подаде оставката), обаче ми напомни за една друга случка.\nСтава въпрос за нашето пътешествие в Бургас. Бургас mate, е четвъртият по големина град в България. Има адски богата история и култура. Also е известен като столицата на Южното Черноморие и последна спирка на магистралата от София за морето. Колкото и да е странно в Бургас има само един-единствен печат от 100-те национални туристически обекта и той е Природозащитен център „Пода“.\n„Пода“ е блатистата местност южно от града, която се намира по брега на залива Форос. В южната й част е протока Пода, който свързва Мандренското езеро с Черно море и същевременно разделя сушата между Бургас и пътя за Созопол.Там някога е имало грамадна дървена платформа наречен „под“, с която хората пътуващи от Созопол са стигали до Бургас. Also в блатата се намира едно най-големите местообиталища на птици в България и важна спирка на маршрута на прелетните птици от Европа за Африка „Виа понтика“.\n„Пода“ е обявена за защитена местност още през 1989 г. и е първият природен резерват отдаден за стопанисване на неправителствена организация. В местността е изградена наблюдателна площадка, има маршрут през блатата и няколко заслона за фото наблюдение.\nКогато отбиете по пътя за център „Пода“ попадате на миниатюрен паркинг, от който само трябва да прекосите един метален мост и стигате до наблюдателницата. Там след като си платите входа, extremely любезния домакин ви връчва по един бинокъл, качва ви на площадката на покрива и започва да ви показва къде каква интересна птица можете да видите. Actually тези бинокли през повечето време не ги използвате, понеже на площадката има мощни далекогледи, които са насочени към по-интересните точки и вие само прескачате от един на друг, за да видите поредния корморан или пеликан, който домакинът предвидливо е открил.\nБиноклите можете да използвате, по пътя през блатата и особено като стигнете до голямата дървена колиба създадена специално за наблюдение и заснемане на птиците както от страна на морския бряг, така и от вътрешната страна, където са блатата.\nМного е красиво в Пода и разходката е много приятна. Also домакинът е адски любезен и не само ви насочва къде да гледате, но и ви обяснява какво сте видели.\nНие, имахме за придружители едно приятелско семейство от Бургас, които не само, че търпеливо ни показаха града, но и безропотно дойдоха с нас до птичия резерват, до който вероятно са ходили стотици пъти. След дълго и напоително воайорстване на чаплите и кормораните по блатата, бургаската ни спътница, която е бивша състудентка на Додо от университета, реши да ни позабавлява като ни покаже къде се намира терасата на апартамента, в който е израснала. That’s right! Зад блатата, в далечината се виждат както корабостроителницата и пристанището, също и част от огромния панелен комплекс „Меден рудник“. От това, което разбрах за историята на града кв. „Меден рудник“ е за Бургас нещо като „Люлин“ за София.\nWell, с малко навигация от нейна страна, успяхме да насочим биноклите и да видим точно къде е терасата на 8-ия етаж в панелния блок на нашата приятелка. Проверихме дали не е забравила прането неприбрано, а също така и не пропуснахме да прегледаме дали няма съседи нудисти.\nИ тогава се замислих, mate. Какво, ако не само ние идваме тук, за да наблюдаваме птиците, ами и птиците от цяла Европа идват тук и се спират, за да наблюдават как се развива популацията на хората!\nДвойката бели чапли, например, които преди малко зяпахме с биноклите е решила да се прибира за зимата към Африка, но не преди това да се отбие в Бургас, за да се полюбува на бургаски батки известни с оперението си от три бели ивици на анцузите и разноцветни татуировки. Или пък розовият пеликан сред тръстиките, в момента учи сина си да различава по равномерния тен представителките на вида „българки“ на плажа от бледорозовите на цвят „рускини“. Да, и двата вида са от семейство „хора“, но едните прелитат само лятото до Българското черноморие, а другите гнездят тук, а през последните години все по-често се отдават на вътрешна миграция към София, където намират по-добро препитание.\nА, дали щъркелите, над 80% от които минават през България по време на полетите си между Европа и Африка, всъщност не са силно загрижени от обезлюдяващия хабитат на българските човеци? Може би те си правят годишни сесии на Организацията на обединените щъркели (ООЩ), в която с притеснение четат доклади на Комитета по опазване на хората, как популацията на българи притеснително рязко намалява. Хуманитарни мисии на щъркели периодично обновяват данните събрани от полети над човешките местообиталища и дават статистики в реално време за увеличаващия се процент на гробищни паркове в градските региони и систематичното опразване на тухлените човешки гнезда в малките населени места. Имат ли анализи дали опразването на селски къщи не увеличава популацията на лястовици, които гнездят все повече по празните стрехи?\nВодят ли се яростни дебати от представителите на различни щъркелови колонии за това как се отразява на популацията на жаби в България, фактът, че все по-голям процент човешки същества трайно емигрират в западните части на континента?\nКакво ли си мислят птиците за нас наистина, когато ни наблюдават как вече от две години редовно покриваме клюновете си със странни парчета плат. И също така периодично се събираме на големи ята по кръстовищата на градовете, врещим и крякаме едни срещу други като.. като хора. А после се прибираме по гнездата си сякаш нищо не е било. И все по-голяма част от растящото поколение човеци не прави нищо друго освен да чака прелетния сезон, когато по-възрастните птици се завръщат от пътешествие, само, за да напълнят гушите на малките си с храна, да укрепят гнездата и после на пролет да отлетят пак на запад. А през това време малките им вярно растат нахранени, но няма кой да ги научи как да летят.\nНе знам. Не знам дали има нещо вярно в това, което ви разказах. Но, като гледам последните дни какво мислят хората тук едни за други, направо ме е страх да разбера какво ли си мислят птиците за хората, като ни гледат.\nPS. Вървете в Бургас, постетете „Пода“, птиците са красиви и за щастие не могат да ви кажат какво мислят за вас. Ако ви е много студено сега, можете да посетите фейсбук-страницата ми и да ми кажете какво мислите.


Какво се случи в света през 2018 година? Най-важните новини според световните медии | Сетланс\nКакво се случи в света през 2018 година? Най-важните новини според световните медии\nГодината завършва и ни обзема носталгия. Много неща се случиха през изминалата година, но днес ще разгледаме най-обсъжданото в световните медии. От вълненията по Световната купа, до горещото лято и хаоса около Брекзит. Днес ще разгледаме всичко, което се случи в света през 2018 година, месец по месец.\nФедералното правителство в САЩ затвори, заради несъгласието между демократите и републиканците за изграждането на стена по границата между САЩ и Мексико.\nЗа първи път в историята, китайски учени успяха да клонират две маймуни. Според критиците, клонирането на маймунките поражда етични и морални проблеми, като доближава света до следващата стъпка – клониране на човек.\nНаблюдавахме Супер синя кървава Луна. Това е първото синьо лунно затъмнение от 1983 година насам.\nSpaceX успешно изстреля най-мощната ракета в света – Falcon Heavy. С това, компанията влезе в историята на космонавтиката.\nПроведоха се Зимните олимпийски игри в Пьонгчанг, Южна Корея.\nСамолет на Саратовските авиолиний се разби скоро след излитането си от Москва, убивайки 71 души на борда.\nСтрелба в гимназия във Флорида взе 17 жертви и 17 ранени.\nДжейкъб Зума подаде оставка като президент на Южна Африка след 9 години на власт.\nБившият офицер от руското военно разузнаване и британски шпионин Сергей Скрипал и неговата дъщеря са отровени в Солсбъри, Англия. Предполага се, че отравянето е извършено с препарата „Новичок“. Това довежда до дипломатическа криза, като 100 руски дипломати са изгонени от повече от 20 страни.\nКитайското правителство одобри конституционна промяна, която премахва сроковете за управление на лидерите, което дава право на президента Си Дзинпин да управлява завинаги.\nВладимир Путин е бива преизбран за президент на Русия.\nУмира последният мъжки северен бял носорог. С това на практика изчезва и целият подвид.\nВ повече от 900 града в света се проведоха демонстрации срещу масовите стрелби и злоупотребите с оръжия. Демонстрациите призоваваха за по-силен контрол над оръжията под името „Марш за живота ни“.\nВ Австралия се проведоха Игрите на Британската общност.\nНай-малко 70 души са загинали, а стотици са били ранени след химическо нападение със зарин в град Дума – последният град, който е в ръцете на бунтовниците в Сирия.\nКино отвори врати в Саудитска Арабия. Това се случва 35 години след забраната. Първият филм, който се излъчва е американският „Черната пантера“.\nНАСА изстреля първият космически телескоп, предназначен за откриване на екзопланети по транзитен метод.\nСевернокорейският лидер Ким Чен Ун влезе в Южна Корея. Така, той стана първият севернокорейски лидер, пресякъл демилитаризираната зона.\nИзраелският премиер Нетаняху обвини Иран, че не спазва задълженията си по Иранското ядрено споразумение. От своя страна, Иран отхвърли обвиненията и ги нарече „пропаганда“. Международната агенция за атомна енергия също отхвърли обвиненията на Нетаняху.\nРоди се третото дете на херцога и херцогинята на Кеймбридж – принц Уилям и Кейт Мидълтън.\nХавайският вулкан Килауеа изригна. Освен жертвите и щетите, които причини, той деформира и най-големият остров на Хавай.\nПрезидентът Доналд Тръмп обяви намерението си да изтегли САЩ от Иранското ядрено споразумение.\nПътнически самолет катастрофира при излитане от международното летище Хосе Марти в Хавана, Куба. Жертвите са 112, оцелява само един.\nПринц Хари се ожени за американката Меган Маркъл. Двамата станаха херцог и херцогиня на Съсекс.\nВлиза в сила Общият регламент за защита на данните (GDPR). Целта на регламента е да върне на гражданите на ЕС контрола върху техните лични данни.\nВ Ирландия се проведе исторически референдум, който разреши абортите. 66,36 на сто от избирателите са подкрепили падането на забраната, а избирателната активност е била близо 63%.\nВулканът Фуего изригва в Гватемала. Това е най-сериозното изригване на вулкана през последните години. Според властите, над 1.7 милиона души са засегнати. Най-малко 100 са жертвите, а 200 души са изчезнали по първоначални данни.\nСветовното първенство по футбол през 2026 г. ще се проведе в САЩ, Канада и Мексико. Това стана ясно, след като общата кандидатура победи тази на Мароко. Това ще е най-голямото световно първенство с 48 отбора, 80 мача, в продължение на 34 дни.\nСветовното първенство по футбол 2018 се проведе в Русия, и бе спечелено от Франция.\nВашингтон реши да се оттегли от Съвета на ООН за правата на човека.\nКанада влезе в историята, като легализира канабиса. Страната стана втората и най-голямата държава в света с легален национален пазар за марихуана.\nСаудитска Арабия позволи на жените да шофират.\nЗапочна търговската война между САЩ и Китай. САЩ наложи мита върху вноса на китайски стоки на стойност 34 млрд. долара. Според Тръмп, крайната сума може да достигне до 550 млрд. долара. Китай обвини САЩ в започването на „най-голямата търговска война в икономическата история“.\nДванадесетте момчета и техният футболен треньор са успешно спасени от наводнената пещера. Те престояха 17 дни в пещерата Tham Luang Nang Non в Тайланд.\nУчените откриха подледниково езеро на Марс. Първото водно тяло, което откриваме на Марс.\nОпасни пожари в Гърция убиват 87 души и унищожават повече от сто сгради.\nСтанахме свидетели на най-дългото пълно лунно затъмнение на 21-ви век и Марс се доближи най-близо до Земята от 2003 г. насам.\nВеликобритания отбеляза рекордни топлинни вълни, като температурите достигнаха 35.3 градуса по Целзий.\nApple достигна историческа пазарна капитализация от 1 трилион долара.\nСилни валежи причиниха тежки наводнения в индийският щат Керала. Наводнението е най-лошото, което се е случвало в страната от един век.\nЧаст от моста Моранди се разпадна в Генуа, Италия, причинявайки 43 смъртни случая.\nПожар унищожи Националния музей на Бразилия в Рио де Жанейро.\nВърховният съд на Индия декриминализира хомосексуализма\nЗеметресение с магнитуд 7.5 удари Сулавеси, Индонезия, причинявайки цунами, което убива най-малко 2256 души и ранява близо 11 хиляди души.\nЖурналистът от Washington Post Джамал Хашоги бива убит в саудитското консулство в Истанбул. Това предизвика дипломатическа криза са Саудитска Арабия.\nДоклад на IPCC предупреди света за глобалното затопляне. Поддържането на средната температура на Земята под 1.5 градуса по Целзий изисква „бързи, продължителни и безпрецедентни промени във всички аспекти на обществото“.\nНай-малко 7 души загиват, а 12 са ранени при преминаването на урганът Майкъл през щатите Флорида, Джорджия и Северна Каролина. Той остава в историята, като най-мощният ураган, достигал континенталната част на САЩ от 50 години насам. Силата на ветровете му достигна 250 км/ч.\n700 хиляди души излязоха по улиците на централен Лондон с искане за втори референдум за окончателната сделка с Брекзит.\nКрайнодесният Жаир Болсонаро е избран за новият президент на Бразилия.\nХерцогът и херцогинята на Съсекс обявиха, че очакват първото си бебе през пролетта на 2019 година.\nПроведоха се междинните избори в САЩ. Според резултатите, демократите получават мнозинство в Камарата на представителите, а републиканците запазват контрол над Сената.\nОпустошителен пожар изпепели Калифорния. Той става най-смъртоносният и най-разрушителният пожар в Калифорния, със своите 88 смъртни случая и разрушените близо 19 хиляди сгради.\nКосмическият апарат InSight кацна на повърхността на Марс.\nУкрайна обяви военно положение, след като руски кораби атакуваха и заловиха киевски кораби.\nУчен от Хонконг обяви, че е създал първите в света генетично манипулирани бебета. Постижението не е официално потвърдено, но според ученът, той успешно е променил ембрионите на седем двойки по време на лечение за фертилност. Неговата цел е да се опита да направи хората резистентни на възможна бъдеща инфекция с ХИВ.\nФранция преживява най-мащабните антиправителствени протести в скорошната си история. Френският народ протестира срещу политиката на управление на правителството. Вижте още в статията ни относно протестите.\nСветовната банка обяви, че ще инвестира 200 млрд. долара за борба с глобалното затопляне.\nСтрелба окървави коледния базар в Страсбург. Трима души са убити, а други 12 ранени, като шестима са в критично състояние.\nХранително отравяне в Индия уби 11 души. Повече от 90 поклонници са хоспитализирани, след като са яли храна на религиозна сбирка. Смята се, че храната е била нарочно отровена. Двама са заподозрените, които остават в ареста.\nОткриха недокосната гробница на жрец, живял преди повече от 4400 години. Тя е открита на обекта Сакара, близо до Кайро от екип египетски археолози.\nЦунами уби повече от 400 човека в Индонезия. То бе причинено от изригване на вулкана Анак Кракатау. Ранените са повече от 700 души, а безследно изчезналите са най-малко 60 души.\nПредишна публикация15 любопитни факти, които може би не знаете за Естония\nСледваща публикацияВярвате ли на медиите? Вижте тези снимки, които показват как медиите ни манипулират и изкривяват истината


По желание на моите фенове, днес сме на свинско с картофи, за да мога да публикувам моята рецепта, на селска домакиня.\nВзимате около 1 кг свинско месо от плешка, ребра с месо или кости с месо. Ако месото е от цял мускул, го нарязвате на порции. Слагате го в тенджера с капак да се задушава с олио, 1 голяма глава нарязан лук и 1 голям нарязан морков. Месото трябва да побелее и да се запечата . По този начин ще се предпази от разваряване и разпадане. След като побелее му се слага 1 лъжица червен пипер и 1 кг. почистени картофи, нарязани на кубчета /по на едро/. Хубаво е да прибавите малко парче целина на глава. Манджите с картофи и гювечите особено ги отваря целината, и за това при възможност винаги добавям. Залива се с вода , която трябва да е на нивото на всичките продукти в тенджерата. Слага му се сол на вкус и се похлупва да ври на най-слабата степен на котлона, за да не се разпаднат картофите. Когато месото и картофите се сварят може да се засили на максимална степен, за се разпаднат леко картофите . Прибавяте 1 голям настърган домат или около 200 гр. от консерва. Ако картофите не са пуснали достатъчно нишесте , трябва да сгъстите соса с малко брашно размито с вода, за да не плува вода в чинията. Прибавяте бахар, чер пипер . След като изключите яденето, прибавяте магданоз и целина , по възможност пресни.\nПубликувано от MarMar в 13:25:00 ч. Няма коментари:\nТази рецепта я изобретих една година, когато вместо семена за пипер ми продадоха семена за камби. Нещо напълно нормално за България. Тогава си бях напълнила двора с камби, които се чудех какво да ги правя и тогава ми хрумна да ги готвя, както готвя пиперките. Готвила съм ги и като пълнени чушки с ориз и кайма.\nТака готвим печените чушки на село през лятото. През зимата малко по-различно.\nИзпичате 1 кг месести пиперки с дръжките и ги обелвате.\nСлед това панирвате всяка чушка в брашно и ги изпържвате до златисто в дърбок тиган , в който после ще приготвите доматения сос.\nСлед като изпържите всички чушки,запържвате в останалото олио 1-2 с.л. брашно слагате в тигана да заврат около 1 кг. настъргани месести домати.\nКогато доматите заврат се посоляват на вкус, малко чер пипер, малко захар, за убиване на киселината и се изключват. Слагат се изпържените пиперки и се поръсват с нарязан магданоз и счукан чесън.\nАко сте решили да не панирате пиперките , а да ги прибавите само изпечени, трябва да сгъстите доматения сос с още 1-2 суп.л брашно размито в малко вода, или запържено в олиото.\nПрез зимата тази манджа я готвя с по-малко домати и в соса наливам вода, а пиперките не са пържени и цели, а нарязани на парченца .\nНа всяка порция се натрошава сирене и още чесън по желание.\nПубликувано от MarMar в 11:30:00 ч. Няма коментари:\nНе че не знаете как се пече пиле, но по-скоро може да не знаете, колко вкусни стават картофите , когато вместо вода им налеете бира плюс мазнината и соса от пилете и стават върховно вкусни.\nПилето се измива добре и се посолява добре отвън и отвътре. Наръсва се с чер пипер, натърква се с червен пипер и се намазва леко с олио.\nПилето на снимката е мое производство домашен бройлер. Него съвсем леко го мазвам с олио, защото е достатъчно тлъсто , но вие ако използвате изтръпнало пиле, сложете му повечко мазнинка, защото тя придава вкусът на печеното месо.\nСлед като пилето се овкуси , се слага в плика, който задължително трябва да е съобразен с размера му, иначе ще се спука.\nСамо да спомена, че пилето може да се изпече и без картофи. Тогава в тавата трябва да се налее около 500 мл вода, която се изпарява за цялото печене.\nМинавам към картофите. Най-добрите и вкусни сортове , са от онези, които се разпиляват и стават на каша. Съвременните холандски сортове нещо не ги долюбвам, защото хрущят и картофите остават да плуват във водата. От старите селски сортове стават въобще най-вкусните манджи - и картофена яхния и мусака и т.н.\nПредвиденото количество картофи се почиства, нарязват на големи резени , посоляват се на вкус в тавата. Налива им се бира , без никаква вода, на 2/3 от обема им в тавата , без да ги покрива. Напръскват се с олио. Пилето се слага върху тях и се слагат в силна фурна да се изпекат. Когато пилето се зачерви от едната страна, се обръща от другата страна. Докато пилето се изпече, бирата почти се изпарява и картофите са готови. Накрая кесията се отстранява , соса минава в тавата , а пилето се оставя още малко без плика да добие хубава хрупкава коричка.\nТова ядене го готвя и с пиле нарязано на порции и разпределено между картофите. Завивам го с фолио и го слагам да се пече. Когато преценя , че месото и картофите са готови, махам фолиото и го оставям да се запече с коричка.\nПубликувано от MarMar в 23:52:00 ч. 1 коментар:\nНякои наричат тези закуски "Кашкавалки", но аз не смятам да лъжа аудиторията си, подобно на българска баничарница, където ги продават, оскъдно поръсени с кашкавал.\nВ моите закуски има от всичко по много и затова са много вкусни и богати или "тлъсти", както ги нарича мъжът ми. Всяко нещо става вкусно като му прибавиш достатъчно продукти.\nИ така продуктите за тестото:\nОколо 800 гр бяло фино брашно, 20 гр прясна мая, 3 яйца за тестото, 1 чаша кисело мляко и 1 чаша вода или общо 400 гр, 1 равна супена лъжица сол и 1 с.л. захар.1 пакетче краве масло или друга мазнина.\nНе съм голям фен на втасалото тесто с кисело мляко, но когато ги правих за първи път, само такова мляко имах. Затова и го разредих с вода.\nВ дълбок съд се размива маята във водата и се прибавят яйцата, млякото и другите продукти. Най-накрая се прибавя брашното и се измесва гладко тесто, което веднага разделям на 10 равни топки. Всяка топка я премесвам до правилна кръгла форма и ги оставям около 10-15 минути да се отпуснат. Или докато си нагласите пълнежа с яйцата и обработите първата, другите вече са готови.\nПриготвя се пълнеж от 3 яйца и 300 грама сирене.\nТопката я разточвам с точилката на разтеглена елипса, намазвам я с разтопено краве масло или я напръсквам с олио, като го разнасям по цялата повърхност с ръка.\nСлагам пълнеж , навивам на руло , след което рулото го завивам на охлюв.\nГотовите закуски ги подреждам в обилно подмазана правоъгълна тава, като гледам една друга да притискат краищата си да не се развият по време на втасването.\nСлед като втасат и изпълнят 2/3 от тавата им правя замазка от 1 разбито яйце, в което съм размесила 150 грама настърган на едро кашкавал. На всяка закуска слагам нарязано краве масло . Закуските , както са сурови, трябва да "плуват" в мазнина. Може да им настържете още кашкавал без яйце. Смисълът на кашкавала с яйцето е да не стои прегорял отгоре, а да се усеща , че ядеш кашкавал.\nСлед като ги намажа със сместа от яйцето и кашкавала, ги слагам в студена фурна , на първо отделение, само на долен реотан, на 200 градуса. След като напълнят тавата и започнат леко да порозовяват по краищата на тавата ги включвам на горен и долен реотан и намалявам на 150 градуса. Така печивото се изпича равномерно и отгоре се получава мека, леко хрупкава коричка.\nИзчаквате ги 30 минути да поизстинат малко и ....голяма вкуснотия са ...\nПредставете си, забравила съм да ги снимам изпечени в тавата. Много съм разсеяна.\nПубликувано от MarMar в 23:26:00 ч. 6 коментара:


Elven inspired: Блясъкът, надминава напълно всички очаквания за това, което Небето е предвиждало\nБлясъкът, надминава напълно всички очаквания за това, което Небето е предвиждало\n11/04/2012 от Джон Смолман\nПътят, който ви предстои, е ясен и безпрепятствен, тъй като вие приближавате края на пътуването си обратно към Реалността. Въпреки това е възможно да се появят малки препятствия, които няма да създадат проблеми, тъй като вие сте почти пред прага на дома ви, където ще бъдете тържествено посрещнати с великолепна церемония във ваша чест и признание, за това, че сте приключили с тази задача толкова компетентно и експедитативно.\nВ ограниченията на илюзията безгранично количество свободна, индивидуална човешка енергия се събира в едно в най-прекрасната вълна от приемане, прошка, помирение и безгранична любов, които никога до сега не са били част от взаимоотношенията ви помежду ви на планетата. Новата епоха се ражда и това ще е една нова епоха, за която вие сте се молили и надявали в продължение на много изтощителни инкарнации. Мирът и изобилието изискват радост, удовлетворение и любящо състояние на хармония и сътрудничество между всички и за всички на Земята.\nВие без прекъсване сте работили за реализирането на връщането ви в къщи и освобождаването ви от мизерията и страданието, които ви бяха погълнали в продължение на необичайно дълъг период от време и вашите невероятни усилия скоро ще бъдат напълно възнаградени. Наистина е радост за мен да ви дам лека насока за това, което можете да очаквате, когато се пробудите, тъй като вие така решително и от толкова отдавна се борите за достигането на тази дестинация. Любовта, насърчаването и вдъхновението, които ви предлагам ме свързват изключително позитивно с любовта, която тече от вашите сърца, отворени за божественото поле на безусловната любов, което е навсякъде около вас и ви помага да се събудите. Ние всички сме едно вечно цяло и вие скоро ще изпитате чудото на тази божествена истина.\nТъй като вие продължавате да отваряте сърцата си вашата честота нараства, позволявайки ви да се интегрирате все повече и повече в това поле, на което всички вие сте основни и незаменими компоненти и това позволява на вашето съзнание да се разширява и увеличава интензитета си. Колкото повече се развивате по този начин, толкова по-силна става вярата ви в Божията безкрайна любов за вас и в Неговата Воля, която ви буди. В резултат, интересът ви към отвличанията от илюзията – осъждане, вина, гняв, страх и конфликт, намалява, за да отстъпи място на по-голямата информираност относно тяхното безумие, което позволява да ви повлияе и мотивира.\nОсъзнаването на единството на цялото творение нараства експоненциално по цялата планета, тъй като е любов и ентусиазирано приемане на индивидуалната креативна дарба на всеки един от вас. Вашият Баща създаде всеки един от вас като перфектни божествени създания; следователно всеки един от вас е съзидателен гений с невероятни способности, които вие ще сте в състояние да използвате с нарастващо удовлетворение, тъй като вие създавате и развивате оригинални и вдъхновяващи проекти, които заедно споделяте и им се наслаждавате.\nКато деца на Бога, вашите способности и умения са неограничени. От човешка гледна точка това означава, че всички вие имате потенциал да бъдете велики художници, поети, писатели, композитори, музиканти, танцьори – представете си която и да е потенциална възможност, която бихте желали да развиете и когато се събудите тези способности ще се разразят в радост чрез ентусиазирани дейности. Това, което ви предстои, е неограничен избор на великолепни възможности, чрез които да се присъедините към чудото на живота, което ще ви заведе още по-нататък до божествената градина, чиято красота и чудеса непрекъснато ще доставят наслада на всичките ви сетива.\nВ действителност, животът ви очаква! Това, което сте изпитали в илюзията е изключително лошо и слабо отражение на живота, което скоро ще забравите, тъй като вечните невероятни чудеса, които Господ е подготвил за вас изчистват умовете ви с непринудено удивление. Всичко, за което сте страдали и през което сте преминали през цялата тази вечност, ще бъде потопено без следа; нито една частичка от тези ужасяващи преживявания няма да наруши сетивата ви, тъй като вие се събуждате от този сън в блясък, който надхвърля всичките ви очаквания за това какво може да бъде Раят. Домът е там, където е сърцето ви и вашите сърца ви водят към вашия Дом!


Миньор Перник се подсилва с нападател от efbet Лига - БГ Футбол - Втора лига - Gong.bg\nМиньор Перник се подсилва с нападател от efbet Лига\n22 декември 2020, 20:35\nОтборът на Миньор Перник ще се подсили с нападателя Мирослав Будинов за пролетния дял от шампионата, научи Gong.bg. Очаква се в следващите дни и клубът да анонсира договорката между страните, като по този начин отборът на Христо Янев ще се подсили във финалната третина от терена.\nБившият футболист на Дунав Русев и Ботев Враца разтрогна контракта си с елитния Царско село и ще заиграе за „чуковете” след зимната пауза. За столичния тим Будинов реализира два гола, откак заигра в тима от „Арена Царско село”. Перничани заемат 13-ото място във временното класиране на Втора лига с 14 точки.\nМиньор Перник Мирослав Будинов\nЛоко ГО стартира подготовка за пролетния дял във Втора лига\n7 януари, 16:43\nПирин стартира подготовката си за рестарта (галерия)\n7 януари, 15:11\nПознато лице се завръща начело на школата в Черноморец\n7 януари, 13:04\nСозопол привлече юноша на Ботев Пловдив\n7 януари, 12:46\nХебър с шест контроли по време на подготовката\n7 януари, 12:43\nНидерландец започна проби в "Надежда"\n6 януари, 21:28\nСтрумска слава започна да се готви за пролетния дял с четирима нови\n6 януари, 19:33\nВладимир Манчев се присъедини към Миньор\nСептември Симитли започна подготовка, но треньорът напусна\n6 януари, 16:01


Топлите отношения на Майкъл Флин с Русия му отрязаха главата\nВашингтон, САЩ 11 Февр. 2017, 11:53 13849 прочита 0 коментара\nЗаместникът на съветника по националната сигурност на САЩ Майкъл Флин беше изненадващо уволнен, което предизвика още по-голяма ескалация в напрежението между Флин и разузнавателните служби. Вчера Робин Таунли, е информиран, че ЦРУ отхвърля искането му разширяването на достъпа до информация, необходим за обслужването на Съвета за национална сигурност. По-късно бившият морски офицер е бил уволнен със съгласието на новия директор на ЦРУ Майк Помпео. За момента от там не дават конкретно обяснение за отказа, уточнява БГНЕС.\nСпоред източници от щаба, причината е скептицизмът по отношение на работата на Таунли, защото разузнавателната общност се чувствала застрашена от Майкъл Флин и близките до него хора. Топлите отношения на Флин с Русия - един от водещите американски геополитически врагове, също се оказва проблем, който тревожи разузнаването.\nРазкрития на "Вашингтон пост" уличиха съветника на Белия дом по националната сигурност Майкъл Флин в неправомерно обсъждане на американските санкции срещу Русия с руския посланик във Вашингтон Сергей Кисляк. Според изданието Флин е провел поредица от частни разговори с Кисляков на 29 декември - в деня, в който Обама предприе рестриктивни мерки срещу Русия заради предполагаемата намеса на Москва в президентските избори в САЩ.\nИзданието, което се позовава на анонимни настоящи и бивши служители на САЩ, посочва още, че някои висши американски представители са изтълкували комуникацията между двамата като "потенциално незаконен" сигнал към Москва за възможна отмяна на санкциите, наложени от правителството на предишния американски президент Барак Обама.\nВ сряда Флин отрече да е обсъждал санкциите с Кисляк, но в четвъртък той оттегли опровержението си.